CELEX: 62015CN0381
Language: bg
Date: 2015-07-17 00:00:00
Title: Дело C-381/15: Преюдициално запитване от Audiencia Provincial de Zamora (Испания), постъпило на 17 юли 2015 г. — Javier Ángel Rodríguez Sánchez/Caja España de Inversiones, Salamanca y Soria SAU (Banco CEISS)

14.9.2015   
            
            
               BG
            
            
               Официален вестник на Европейския съюз
            
            
               C 302/26
            
         Преюдициално запитване от Audiencia Provincial de Zamora (Испания), постъпило на 17 юли 2015 г. — Javier Ángel Rodríguez Sánchez/Caja España de Inversiones, Salamanca y Soria SAU (Banco CEISS)
   (Дело C-381/15)
   (2015/C 302/33)
   Език на производството: испански
   
      Запитваща юрисдикция
   
   Audiencia Provincial de Zamora
   
      Страни в главното производство
   
   
      Жалбоподател: Javier Ángel Rodríguez Sánchez
   
      Друга страна: Caja España de Inversiones, Salamanca y Soria SAU (Banco CEISS)
   
      Преюдициални въпроси
   
   
               1)
            
            
               Съвместимо ли е с разпоредбата на член 6, параграф 1 от Директива 93/13/ЕИО (1) на Съвета от 5 април 1993 година относно неравноправните клаузи в потребителските договори произтичащите последици от обявяването на клауза за долен праг, включена в договор за ипотечен кредит, за недействителна като неравноправна да настъпват с обратно действие не от момента на сключването на договора, а от по-късен [момент]?
            
         
               2)
            
            
               Прилагането на неравноправната клауза в определения от Върховния съд на Испания период от време води ли до неоснователно обогатяване на съдоговорителя търговец — каквото не се предвижда в общностната правна уредба — тъй като не възстановява равновесието в поетите между страните задължения и ползва страната по договора, която е включила в него обявената за неравноправна финансова клауза?
            
         
               3)
            
            
               Относим ли е рискът от сериозни смущения за икономическото състояние на страната, разглеждан като ограничение при прилагането на неравноправна клауза и на последиците от нея, към предявен от потребител индивидуален иск или, напротив, при този индивидуален иск сериозното смущение е онова, което настъпва във финансовото състояние на потребителя [в резултат] на ограничаването на последиците от недействителната клауза до посочения период от време?
            
         
      (1)  ОВ L 95, стр. 29